钦定古今图书集成/明伦汇编/官常典/第740卷 > 张熹
## 钦定古今图书集成/明伦汇编/官常典/第740卷 > 张熹

按《海康县志》：“熹任本卫指挥同知。正德间，海贼猖獗，
入港劫掠民艘。时备倭者怯弱，分巡李择可哨捕者，
委熹督之。熹舍战舰，坐民船以诱贼，贼悉众来攻，大
战沙头洋，胜之，夺回民舸二。熹恃勇，复追贼至牛村
港，贼舟继至，遂夹攻。熹无援，且矢尽，竟陷贼死，同殁
者亦众。李佥宪哀之，亲致祭焉。”